Α.Π.Σ. Αναγέννηση Νέων Επιβατών

Ο **Αθλητικός Ποδοσφαιρικός Σύλλογος Νέων Επιβατών «η Αναγέννηση»**, γνωστός ως **Α.Π.Σ. Αναγέννηση Νέων Επιβατών** και ως **Α.Ν.Ε.**, είναι ελληνικό ποδοσφαιρικό σωματείο το οποίο εδρεύει στους Νέους Επιβάτες. Το επίσημο έτος ίδρυσης του συλλόγου είναι το 2021 ως συνέχεια του ιστορικού Π.Α.Ο. Νέων Επιβατών, και έχει χρώματα το λευκό και το μαύρο. Ανήκει στη δύναμη της Ε.Π.Σ. Μακεδονίας και αγωνίζεται στην Α΄ Κατηγορία. 

## Ιστορία
### Π.Α.Ο. Νέων Επιβατών (1928–2021)
Ο **Παναθλητικός Αναμορφωτικός Όμιλος Νέων Επιβατών** ή **Π.Α.Ο. Νέων Επιβατών** ή **Π.Α.Ο.Ν.Ε.** ιδρύθηκε το 1928 στους Νέους Επιβάτες, γνωστοί και ως Μπαξέ Τσιφλίκι. Τόσο την ομάδα, όσο και τον οικισμό των Νέων Επιβατών, ίδρυσαν πρόσφυγες από τους Επιβάτες της Ανατολικής Θράκης. Από την ίδρυση του κυριάρχησε στα ποδοσφαιρικά πράγματα της ευρύτερης περιφέρειας και από τη δεκαετία του 1950 ανέπτυξε και έντονη πολιτιστική δράση, πραγματοποιώντας διάφορες ιστορικές συνεστιάσεις, ανεβάσματα θεατρικών παραστάσεων και φιλοξενώντας διάφορους περιοδεύοντες θιάσους.

Το 1963 αναγνωρίστηκε επίσημα από την Ε.Π.Ο. με αριθμό μητρώου 1000, και εντάχθηκε στη δύναμη της Ε.Π.Σ. Μακεδονίας, ξεκινώντας την επίσημη ποδοσφαιρική του πορεία τη σεζόν 1963–64. Ο Π.Α.Ο.Ν.Ε. είχε παρουσία στα πρωταθλήματα της Γ΄ Εθνικής και Δ΄ Εθνικής. Το 1972 ανήλθε για πρώτη φορά στην Α΄ Κατηγορία Ε.Π.Σ. Μακεδονίας και το 1983 κατέκτησε το πρωτάθλημα και την άνοδο στην Δ΄ Εθνική κατηγορία. Το 1989 πανηγύρισε την άνοδο στην Γ΄ Εθνική, όπου και θα παραμείνει για τρεις συνεχόμενες περιόδους. Αρχηγός της ομάδας ήταν ο Νικολαΐδης Γιάννης. Το 1990 κατετάγη 4ος με πρώτο σκόρερ τον Γιώργο Μπεχλιβάνη (10 τέρματα), τη σεζόν 1990–91 8ος και την επόμενη σεζόν θα υποβιβαστεί όντας 15ος. 

Το 2006 κατέκτησε το πρωτάθλημα του ομίλου του στην Δ΄ Εθνική και επανήλθε στην Γ΄ Εθνική μετά από πολυετή απουσία και παρέμεινε για 4 χρονιές. Τη σεζόν 2006–07 κατέλαβε τη 12η θέση με 38 βαθμούς. Την επόμενη χρονιά με προπονητή τον Γιάννη Μιχαλίτσο κατετάγη 3ος με 59 βαθμούς, ενώ την αγωνιστική περίοδο 2008–09 παρέμεινε στα υψηλά πατώματα της κατηγορίας τερματίζοντας στην 5η θέση. Τη σεζόν 2009–10 τερμάτισε στην 14η θέση με αποτέλεσμα να υποβιβαστεί στην Δ' Εθνική. Ακολούθησε δεύτερος συνεχόμενος υποβιβασμός την επόμενη σεζόν κι από το 2011–12 αγωνίζεται στο πρωτάθλημα της Ε.Π.Σ. Μακεδονίας. Το 2019 κατέκτησε την επάνοδο στην Α1 Κατηγορία, έπειτα από 4 χρόνια.

### Α.Π.Σ. Αναγέννηση Νέων Επιβατών (2021–Σήμερα)
Τη σεζόν 2021–22 η νεοσύστατη ομάδα του Α.Π.Σ. Αναγέννηση Νέων Επιβατών αγωνιζόταν στην Γ΄ Κατηγορία Ε.Π.Σ. Μακεδονίας, όπου κατέκτησε την πρώτη θέση, και ανέβηκε στη Β΄ Κατηγορία Ε.Π.Σ. Μακεδονίας όπου αγωνιζόταν έως τη σεζόν 2023–24.

## Έμβλημα

Π.Α.Ο. Νέων Επιβατών.svg|Λογότυπο του Π.Α.Ο. Νέων Επιβατών
ΠΑΟΝΕ logo.jpg|Λογότυπο του Π.Α.Ο. Νέων Επιβατών


## Συμμετοχές στα εθνικά πρωταθλήματα
* **[[Γ΄ Εθνική ποδοσφαίρου ανδρών|Γ΄ Εθνική Κατηγορία]]**:
** 1989–90 
** 1990–91
** 1991–92
** 2006–07
** 2007–08
** 2008–09
** 2009–10
* **[[Δ΄ Εθνική ποδοσφαίρου ανδρών|Δ΄ Εθνική Κατηγορία]]**:

## Αξιομνημόνευτοι Ποδοσφαιριστές
* Άγγελος Αναστασιάδης
* Εμπενίζερ Χάγκαν
* Μάρεκ Γκολεμπιέφσκι
* Δημήτρης Μπουγιουκλής
* Φέσσας (Χουρμούζιος) Μούζας
* Νικολαΐδης Γιάννης
* Ναλμπάντης Ιωάννης
* Βαλάντης Σπανίδης
* Στέφανος Μπορμπόκης
* Ευριπίδης Σαμώλης

## Αξιομνημόνευτοι Προπονητές
* Γιάννης Μιχαλίτσος (2007–09)
* Εμπενίζερ Χάγκαν (2010)
* Δημήτρης Μπουγιουκλής (2011)
* Γιάννης Ναλμπάντης (2020–23)

## Παραπομπές


## Εξωτερικοί σύνδεσμοι
* Επίσημο ιστολόγιο του συλλόγου

Κατηγορία:Αναγέννηση Νέων Επιβατών
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928
Κατηγορία:Ελληνικοί προσφυγικοί αθλητικοί σύλλογοι